CELEX: 32007R1142
Language: hr
Date: 2007-10-01 00:00:00
Title: Uredba Komisije (EZ) br. 1142/2007 od 1. listopada 2007. o odobrenju novog korištenja 3-fitaze (Natuphos) kao dodatka hrani za životinje  Tekst značajan za EGP

03/Sv. 034
            
            
               HR
            
            
               Službeni list Europske unije
            
            
               120
            
         32007R1142
   
               L 256/20
            
            
               SLUŽBENI LIST EUROPSKE UNIJE
            
            
               01.10.2007.
            
         
      UREDBA KOMISIJE (EZ) br. 1142/2007
   od 1. listopada 2007.
   o odobrenju novog korištenja 3-fitaze (Natuphos) kao dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te razlozi i postupci za izdavanje takvih odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003, podnesen je zahtjev za odobrenje pripravka navedenog u Prilogu ovoj Uredbi. Navedenom zahtjevu bile su priložene pojedinosti i dokumenti zahtijevani na temelju članka 7. stavka 3. Uredbe (EZ) br. 1831/2003.
            
         
               (3)
            
            
               Zahtjev se tiče odobrenja novog korištenja pripravka enzima 3-fitaze (Natuphos 5000, Natuphos 5 000 G, Natuphos 5 000 L, Natuphos 10 000 G i Natuphos 10 000 L) dobivenog od Aspergillus niger (CBS 101 672) za nesilice i pure za tov te za uvrštavanje u kategoriju dodataka „Zootehnički dodaci”.
            
         
               (4)
            
            
               Korištenje pripravka enzima bilo je odobreno za odbijenu prasad, svinje za tov i piliće za tov Uredbom Komisije (EZ) br. 243/2007 (2).
            
         
               (5)
            
            
               Europska agencija za sigurnost hrane (Agencija) u svome mišljenju od 17. travnja 2007. zaključila je da pripravak enzima 3-fitaze (Natuphos 5 000, Natuphos 5 000 G, Natuphos 5 000 L, Natuphos 10 000 G i Natuphos 10 000 L) dobivenog od Aspergillus niger (CBS 101 672) nema negativan učinak na zdravlje životinja, zdravlje ljudi ili okoliš (3). Nadalje je zaključila da navedeni pripravak ne predstavlja nikakav rizik koji bi, u skladu s člankom 5. stavkom 2. Uredbe (EZ) br. 1831/2003, isključio odobrenje. Prema ovome mišljenju, korištenje navedenoga pripravka nema negativan učinak na navedene dodatne kategorije životinja. Mišljenje Agencije preporučuje odgovarajuće mjere za sigurnost korisnika. Agencija smatra da nema potrebe za posebnim zahtjevima u vezi s praćenjem nakon stavljanja na tržište. Ovo mišljenje također potvrđuje izvješće o analitičkoj metodi dodatka hrani za životinje, koji je predao Referentni laboratorij Zajednice uspostavljen Uredbom (EZ) br. 1831/2003.
            
         
               (6)
            
            
               Procjena navedenog pripravka pokazuje da su uvjeti za odobravanje, predviđeni člankom 5. Uredbe (EZ) br. 1831/2003, zadovoljeni. U skladu s time, korištenje navedenog pripravka trebalo bi biti odobreno, kako je navedeno u Prilogu ovoj Uredbi.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak naveden u Prilogu, koji pripada kategoriji dodatka „Zootehnički dodaci” i funkcionalnoj skupini „Tvari za poticanje probavljivosti”, odobren je kao dodatak hrani za životinje podložno uvjetima utvrđenim u navedenome Prilogu.
   Članak 2.
   Ova Uredba stupa na snagu dvadesetoga dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. listopada 2007.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (2)  SL L 73, 13.3.2007., str. 4.
   
      (3)  Mišljenje Znanstvenog odbora za dodatke hrani za životinje, proizvode ili tvari koje se koriste u hranidbi životinja, o sigurnosti i učinkovitosti pripravka enzima Natuphos (3-fitaza) dobivenog od Aspergillus niger za nesilice i pure za tov. Doneseno 17. travnja 2007.The EFSA Journal (2007.) 472, 1.-4.
   PRILOG
   
               Identifikacijski broj dodatka hrani za životinje
            
            
               Ime nositelja odobrenja
            
            
               Dodatak hrani za životinje (trgovački naziv)
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Gornja dobna granica
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               Jedinice aktivnosti/kg potpune krmne smjese sa sadržajem vlage 12 %
            
         
               
                  Kategorija zootehničkih dodataka. Funkcionalna skupina: Tvari za poticanje probavljivosti
               
            
         
               4a1600
            
            
               BASF Aktiengesellschaft
            
            
               3-fitaza EC 3.1.3.8
               (Natuphos 5 000
               Natuphos 5 000
               G Natuphos 5 000
               L Natuphos 10 000
               G Natuphos 10 000 L)
            
            
               
                            
                        
                        
                           Sastav dodatka hrani za životinje:
                           3-fitaza dobivena od Aspergillus niger (CBS 101 672) najmanje aktivnosti:
                           Čvrsti oblik: 5 000 FTU (1)/g
                           Tekuće stanje: 5 000 FTU/ml
                        
                     
                            
                        
                        
                           Značajka aktivne tvari:
                           3-fitaza dobivena od Aspergillus niger (CBS 101 672)
                        
                     
                            
                        
                        
                           Analitička metoda (2)
                           
                           Kolorimetrijska metoda s kojom se mjeri anorganski fosfat koji enzim oslobađa iz supstrata fitata.
                        
                     
            
               Nesilice
            
            
               —
            
            
               250 FTU
            
            
                
            
            
               
                           1.
                        
                        
                           U uputama za korištenje dodatka hrani za životinje i premiksa, treba navesti temperaturu skladištenja, rok trajanja i stabilnost pri peletiranju.
                        
                     
                           2.
                        
                        
                           Preporučena doza po kilogramu potpune krmne smjese: 300-400 FTU.
                        
                     
                           3.
                        
                        
                           Za korištenje u hrani za životinje što sadrži više od 0,23 % fosfora. vezanoga fitinom.
                        
                     
            
               22.10.2017.
            
         
               Pure za tov
            
            
                
            
            
               250 FTU
            
            
                
            
            
               
                           1.
                        
                        
                           U uputama za korištenje dodatka hrani za životinje i premiksa treba navesti rok trajanja od datuma proizvodnje i stabilnost pri peletiranju.
                        
                     
                           2.
                        
                        
                           Preporučena doza po kilogramu potpune krmne smjese: 500 FTU.
                        
                     
                           3.
                        
                        
                           Za korištenje u hrani za životinje što sadrži više od 0,23 % fosfora. vezanoga fitinom.
                        
                     
         
      (1)  1 FTU je količina enzima koji oslobađa 1 mikromol anorganskog fosfata po minuti iz natrijevog fitata pri pH 5,5 i 37 °C.
   
      (2)  Podrobnosti o analitičkim metodama raspoložive su na sljedećoj adresi Referentnog laboratorija Zajednice: www.irmmjrc.be/crl-feed-additives.